ทหารไทยชูลงทุนยาวจ่าย22.4%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บลจ.ทหารไทย คลอดกองทุนพันธบัตรเกาหลีใต้เพิ่ม 2 กองทุน อายุ 11 เดือนจ่าย 2.00% “ยาวขึ้น 1 ปี 11 เดือน” จ่าย 2.40% 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า จากการที่บริษัทเปิดขายกองทุนเพื่อลงทุนในพันธบัตรเกาหลีใต้มาอย่างต่อเนื่อง และที่ผ่านมาได้รับการตอบรับจากผู้ลงทุนเป็นอย่างดี บริษัทจึงได้กำหนดออกกองทุนเพื่อลงทุนในพันธบัตรเกาหลีใต้เพิ่มอีก 2 รุ่น คือรุ่นที่ 105 อายุของกองทุนประมาณ 11 เดือน และรุ่นที่ 104 อายุกองทุนประมาณ 1 ปี 11 เดือน เปิดขายครั้งแรกระหว่างวันที่ 25–31 ส.ค. 2553 
สำหรับกองทุนเปิดทหารไทยพันธบัตรเกาหลีใต้ทั้งสองรุ่นที่ออกใหม่นี้ มีนโยบายลงทุนในพันธบัตร ตั๋วเงินคลัง หรือพันธบัตรธนาคารแห่งชาติที่รัฐบาล องค์กร หรือหน่วยงานรัฐบาลเกาหลีใต้เป็นผู้ออกหรือค้ำประกัน ซึ่งมีความเชื่อถือระยะสั้นของตราสารหรือผู้ออกตราสารในระดับ A+/F1 จากสถาบัน FitchRatings 
กองทุนเปิดทหารไทยพันธบัตรเกาหลีใต้รุ่นที่ 105 มีอายุของกองทุนประมาณ 11 เดือน ให้ผลตอบแทนจากการลงทุนหลังหักค่าใช้จ่ายประมาณ 2.00% ต่อปี และรุ่นที่ 104 อายุของกองทุนประมาณ 1 ปี 11 เดือน ให้ผลตอบแทนจากการลงทุนหลังหักค่าใช้จ่ายประมาณ 2.40% ต่อปี และมีการรับซื้อคืนหน่วยลงทุนโดยอัตโนมัติในอัตราประมาณ 2.40% ต่อปี 
ทั้งสองกองทุนมีขนาดมูลค่าของโครงการ 1,000 ล้านบาท และมีการทำสัญญาปกป้องความเสี่ยงจากอัตราแลกเปลี่ยนเต็มจำนวน ผู้สนใจสามารถลงทุนด้วยมูลค่าขั้นต่ำเพียง 2,000 บาท 
ด้าน บลจ.อยุธยา เปิดขายกองทุนเปิดกรุงศรีพันธบัตรเกาหลี 9M15 ระหว่างวันที่ 2430 ส.ค. 2553 โดยกองทุนเน้นลงทุนในตราสารภาครัฐของเกาหลีใต้ ระยะเวลาลงทุน 9 เดือน คาดการณ์ผลตอบแทนจากการลงทุนอยู่ที่ประมาณ 1.70% ต่อปี โดยเงินลงทุนมีการป้องกันความเสี่ยงจากอัตราแลกเปลี่ยนทั้งจำนวน